Sistemul după care e gândită termoficarea în Capitală produce pierderi uriașe, au declarat, pentru „România liberă”, surse din domeniu. Singura care a acoperit o parte dintre acestea e Primăria Capitalei. Din 657 de milioane de lei, conform deconturilor, s-au plătit 451 de milioane de lei subvenţie, a declarat primarul general Gabriela Firea, conform Agerpres. În rest, abur pe toate fronturile. Se vehiculează un munte de cifre. Primăria Generală a co-mandat un audit la RADET, dar oricum administratorul judiciar al regiei insolvente, respectiv avocatul Gheorghe Piperea, a anunțat că va intra în scriptele entităţii. „Suntem în faza incipientă, în care ne asigurăm de continuarea activităţii, în așa fel încât să nu fie afectată populaţia Bucureștiului. Urmează niște rapoarte, unul la 20 de zile și altul la 40 de zile, în legătură cu situaţia regiei și apoi chestiunile complicate: verificarea creanţelor, analiza posi-bilităţii de a avea o reorganizare”, a declarat Gheorghe Piperea pentru „România liberă”.

Toată lumea are datorii imense la toată lumea

Noutatea este că Electrocentrale (ELCEN) București trebuie să plătească Transgaz 7,87 milioane de lei, pentru transportul gazelor naturale aferente lunii aprilie 2016, potrivit unei hotărâri publicate de Tribunalul București pe 5 octom­brie. Dar lanţul complet al datoriilor RADET-Elcen-Distrigaz Sud Reţele-Transgaz mai are o verigă.